கேள்வி: எல்2: எம்புரான் - கதை பற்றி தகவல் சொல்.
பதில்: 2002-இல் குஜராத் கலவரத்தின் போது, இளம் சாயித் மசூதின் குடும்பம் இந்துத்துவம் தீவிரவாதக் கும்பல் ஒன்றால் கொடூரமாகக் கொல்லப்படுவதை அவன் காண்கிறான். அந்தக் கும்பலை பல்ராஜ் என்பவன் வழிநடத்த, முன்னா என்பவன் உதவி செய்கிறான். சாயித் உயிர் பிழைக்கிறான். முந்தைய பாகத்தின் இறுதியில், ஸ்டீபன் கேரளத்தை விட்டு வெளியேறி சில ஆண்டுகளுக்குப் பிறகு, முதலமைச்சர் ஜத்தின் இராம்தாஸ் ஊழல் குற்றச்சாட்டுகளை எதிர்கொள்கிறார். அவர் திடீரென தனது கட்சியான ஐ.யு.எஃப்-லிருந்து பிரிந்து, ஐ.யு.எஃப் (பி.கே.ஆர்) என்ற புதிய பிரிவை உருவாக்கி, அகண்ட சக்தி மோர்ச்சா (ஏ.எஸ்.எம்) கட்சியுடன் கூட்டணி வைக்கிறார். ஏ.எஸ்.எம்-ன் தலைவர் வேறு யாருமல்ல, பாபா பஜ்ரங்கி என்ற பெயரில் செயல்படும் பல்ராஜ்தான். அவர்கள் கேரளம்ாவைத் தங்கள் தன்னலத்திற்காகப் பயன்படுத்தத் திட்டமிடுகின்றனர். இதற்கிடையில், கோவர்தன் என்பவர், அரசியலில் இருந்து ஒதுங்கியிருக்கும் ஜத்தினின் வளர்ப்பு அண்ணன் ஸ்டீபனைத் தேடத் தொடங்குகிறார். பன்னாட்டளவில், ஸ்டீபன் தான் குரேஷி அப்ராம் என்ற பெயரில் இயங்குவது தெரியவருகிறது. ஸ்டீபன், தான் இறந்துபோனதாக ஒரு‌ போலிச் செய்தியைப் பரவவிடுகிறார். ஸ்டீபன் இறந்துவிட்டதாக நம்பப்படும் நிலையில், கேரள அரசியலில் குழப்பம் ஏற்படுகிறது. ஸ்டீபன் இரகசியமாக ஊர் திரும்பி, ஜதினை எதிர்த்து அரசியலில் ஈடுபடும் தன் தங்கை பிரியதர்ஷினியைக் காப்பாற்றுகிறார். அவரை முதலமைச்சர் வேட்பாளராகப் போட்டியிட சம்மதிக்க வைக்கிறார். பின்னர் ஸ்டீபன், ஜத்தினைக் கடத்தி, பிரியா மீதான பொய் வழக்குகளைத் திரும்பப் பெற வைக்கிறார். பிரியா விடுவிக்கப்பட்டதும், ஸ்டீபனும் சாயித்தும், சாயித்தின் குடும்பம் கொல்லப்பட்ட அதே இடத்தில் பல்ராஜையும் முன்னாவையும் கொன்று, சாயித்தின் குடும்பம் கொல்லப்பட்டதற்குப் பழிவாங்குகின்றனர்.
கேள்வி: எல்2: எம்புரான் - வரவு பற்றி விளக்கவும்.
பதில்: எம்புரான் அதன் தொடக்க நாளில் 22-24 கோடிகளை ஈட்டியது. நான்கு நாட்களில் 200 கோடிகளை ஈட்டியது.
கேள்வி: எல்2: எம்புரான் - வரவேற்பு பற்றி தகவல் சொல்.
பதில்: இந்து தமிழ் திசை நாளிதழ் இத்திரைப்படத்தை விமர்சிக்கும் பொழுது, "இந்தியாவின் மதச்சார்பின்மை ஜனநாயகத்தை அரசியல் ஆதாயத்துக்காக அழிக்க நினைக்கும் அரசியல் வியாபாரிகளை ‘லெஃப்ட் அண்ட் ரைட்’ வெளுத்துத் தீர்க்கும் மாஸ் என்டர்டெயினர் திரைக்கதை" என்று எழுதினர். தினமணி நாளிதழ் இப்படத்திற்கு விமர்சனம் எழுதும் பொழுது, "இனி மலையாளத்தில் உருவாகும் பெரிய வணிக படங்கள் எம்புரானை முறியடிக்க வேண்டும் என்கிற எல்லையை வைப்பார்கள். கமர்சியல் படமாக இருந்தாலும் அதில் இன்று பேசப்பட வேண்டிய அரசியலைப் பதிவு செய்திருப்பதற்காக படத்தின் கதை, திரைக்கதை எழுத்தாளரான முரளி கோபிக்கு பாராட்டுகள்." என்று எழுதினர்.